《小楼独酌》
宋代·张伯玉

老去春来事事慵，春阴独酌小楼中。
一千里色江南岸，二十四般花信风。
祗有豀山迎醉目，更无尘土倦樊笼。
鹪鹩自得诚堪笑，诗有余狂酒有功。

作者简介：建州建安人，字公达。第进士。尝为苏州郡从事。仁宗嘉祐中为御史，出知太平府，后为司封郎中。工诗善饮，时号张百杯，又曰张百篇。有《蓬莱集》。